**นิกกี เฟอร์นันเดซและเปาลู** (อังกฤษ: Nikki Fernandez and Paulo) เป็นสองตัวละครที่เป็นตัวประกอบในละครโทรทัศน์แนวดรามาทางช่องเอบีซีเรื่อง *อสุรกายดงดิบ* ซึ่งทั้งคู่อยู่ร่วมกับอีก 40 ชีวิตหลังเหตุการณ์เครื่องบินตกบนเกาะร้างแห่งหนึ่งในมหาสมุทรแปซิฟิกใต้ นักแสดงหญิงคือคีลี ซานเชซและนักแสดงชายชาวบราซิล โรดรีกู ซานโตรู รับบทเป็นนิกกีและเปาลู ตามลำดับ ซึ่งเป็นผู้รอดชีวิตจากอุบัติเหตุสายการบินโอเชียนิกเที่ยวบินที่ 815 ตก

ทั้งคู่ปรากฏตัวครั้งแรกในช่วงต้นฤดูกาลที่ 3 ผู้ผลิตรายการของเรื่องนี้ที่มักได้รับคำถามเกี่ยวกับผู้รอดชีวิตที่เหลือ เพราะเนื้อเรื่องมุ่งเน้นแต่ตัวละคร 15 คนหลัก จึงทำให้เกิดตัวละครนิกกีและเปาลู เสียงวิจารณ์ของตัวละครทั้งคู่ ส่วนใหญ่เป็นในทางลบ เหตุเพราะการแนะนำเข้ามาในเนื้อเรื่องอย่างปัจจุบันทันด่วน ผู้สร้าง *อสุรกายดงดิบ* เดมอน ลินเดลอฟ ก็ออกมาเปิดเผยว่าทั้งคู่ต่าง "ถูกแฟน ๆ ดูถูกอย่างถ้วนหน้า" จึงเป็นผลให้ทั้งคู่ถูกฆ่าตายในฤดูกาลเดียวกันนี้ ทั้งนิกกีและเปาลูถูกฝังโดยเฮอร์ลีย์และซอว์เยอร์ ขณะที่ยังมีชีวิตอยู่ โดยพวกเขาคิดว่าทั้งคู่ตายแล้ว

การปรากฏตัวในเรื่อง
-------------------

เปาลูซึ่งมาจากบราซิล เป็นนักต้มตุ๋น ทำงานกับแฟนสาวชาวอเมริกัน นิกกี เปาลูทำงานเป็นพ่อครัวให้กับผู้บริหารรายการโทรทัศน์ที่มั่งคั่งในซิดนีย์ นิกกีเป็นดารารับเชิญให้กับรายการของผู้บริหารนี้ นิกกีได้ยั่วยวนผู้บริหาร ทำให้เปาลูรู้สึกอึดอัด เปาลูได้วางยาพิษในอาหารฆ่าผู้บริหาร ทั้งคู่ได้ขโมยถุงที่มีเพชร มีค่า 8 ล้านดอลลาร์สหรัฐ ต่อมาอีก 3 วัน ในวันที่ 22 กันยายน ค.ศ. 2004 นิกกีและเปาลูได้เดินทางกับสายการบินโอเชียนิกเที่ยวบินที่ 815 เพื่อกลับมายังบ้านเกิดของนิกกีในลอสแอนเจลิส สหรัฐอเมริกา

ทั้งคู่ทำเพชรหายเนื่องจากอุบัติเหตุเครื่องบินตก และใช้เวลาอย่างมากในการค้นหาเพชรบนเกาะ เปาลูสงสัยในความสัมพันธ์ของทั้งคู่ ดังนั้นเมื่อเปาลูเจอเพชรในวันที่ 33 หลังเครื่องบินตก ก็มิได้บอกนิกกี วันหนึ่งขณะที่อยู่ในป่าพวกเขาได้พบสถานีไข่มุกของธรรมะปฏิบัติการ ซึ่งเป็นสถานีวิจัยทางวิทยาศาสตร์ สร้างขึ้นต้นคริสต์ทศวรรษ 1980 นิกกีไม่สนใจอะไรแต่เปาลูกลับมาสถานีแห่งนี้อีกครั้งในวันที่ 49 ที่อยู่บนเกาะนี้ และได้ซ่อนเพชรไว้ในโถส้วม ขณะที่เปาลูอยู่ในห้องน้ำได้ยินเสียงจากบุคคลลึกลับ 2 คน และผู้อยู่อาศัยบนเกาะ ที่รู้จักในชื่อ "คนอื่น" เขาได้ยินว่าเพื่อนผู้รอดชีวิตบางคนของเขาถูกจับตัวโดยกลุ่ม "คนอื่น" แต่เขาก็ไม่ได้บอกใคร

ในวันที่ 72 บนเกาะ นิกกีและเปาลูเดินทางไปเสี่ยงภัยร่วมกับล็อก ไปยังสถานีไข่มุก โดยหวังที่จะติดต่อกับกลุ่ม "คนอื่น" เปาลูกลับมายังห้องส้วมเพื่อเอาเพชรที่ซ่อนไว้คืน โดยซ่อนไว้ในกางเกงใน แต่หลังออกจากสถานี มิสเตอร์เอโคก็เสียชีวิตและได้ฝังไว้ไม่ไกลจากสถานีไข่มุก ต่อมาในวันที่ 81 หลังเครื่องบินตก นิกกีรู้ว่าเปาลูซ่อนเพชรไว้ ทำให้เธอโกรธมาก เธอได้ปล่อยแมงมุมพิษให้กัดเปาลู เป็นผลให้เขาเป็นอัมพาต 8 ชั่วโมง แต่ขณะที่อยู่ในภาวะอัมพาต เปาลูบอกว่าที่เขาไม่บอกเรื่องเพชรกับเธอเพราะคิดว่าถ้าเธอได้เพชร เธอจะทิ้งเขาไป แต่ด้วยความตกใจ ทำให้เธอฆ่าแมงมุงพิษ ซึ่งศพของแมงมุมพิษทำให้เป็นเหยื่อล่อแมงมุมพิษตัวอื่นด้วย ท้ายสุดแมงมุมพิษก็กัดนิกกี ทำให้เธออยู่ในภาวะอัมพาตชั่วคราวเช่นกัน ทั้งคู่ถูกเข้าใจผิดว่าตายแล้ว หลังจากนั้น เจมส์ "ซอว์เยอร์" ฟอร์ด และฮูโก "เฮอร์เลย์" เรเยส ช่วยกันฝังทั้งคู่ และได้โยนเพชรลงไปในหลุมด้วย โดยที่พวกเขาคิดว่าเพชรไม่มีค่าอะไรบนเกาะแห่งนี้ ในเวลาต่อมา ไมลส์ สเตราเม คนทรงที่สามารถรู้ความคิดของคนที่ตาย สามารถบอกได้เกี่ยวกับเพชรนี้

บุคลิกและนิสัย
--------------

ตัวละครเปาลู ถูกเขียนมาเพื่อไม่เป็นที่ชื่นชอบ โดยหวังว่าเขาจะถูกชดใช้ผลของการกระทำของเขา ที่ความจริงเปิดเผยในตอนสุดท้ายที่เขาปรากฏ เปาลูรู้สึกไม่พอใจหรือการกระทำไม่ใกล้กับผู้กล้าหาญในบรรดาผู้รอดชีวิต เขาใช้เวลาโดยมากในการเล่นกอล์ฟ เขาบ่นกับนิกกีเกี่ยวกับการไม่มีส่วนร่วมของกลุ่ม อย่างไรก็ตามเขาก็ได้ช่วยเหลือเรื่องเล็ก ๆ น้อย ๆ ในค่ายพัก และไม่พยายามพิสูจน์สถานะของตนเองในลำดับขั้นของผู้รอดชีวิต ตัวอย่างเช่น เมื่อเขามีโอกาสร่วมเดินทางในป่า เมื่อเฮอร์ลีย์เจอรถยนต์ เปาลูก็ไม่สนใจและขัดขวางไม่ให้นิกกีร่วมกับเฮอร์ลีย์ในการเดินทาง เมื่อนิกกีพยายามมีส่วนร่วมในการช่วยเหลือ มิสเตอร์เอโคที่บาดเจ็บ และอาสาจะไปสถานีไข่มุกกับล็อกซึ่งก็สร้างความตกใจให้กับเปาลู เขาจึงร่วมเดินทางไปกับเธอและเขาก็ได้แสดงพฤติกรรมเสียดสีเธอที่สถานีไข่มุก

นิกกีเป็นคนที่ตามใจเปาลูและดูจะสนใจเกี่ยวกับเพชรมากกว่าความสัมพันธ์ของทั้งคู่ หลังเครื่องบินตก เปาลูเริ่มสงสัยนิกกีว่าแค่ต้องการใช้เขาเพื่อจะได้เพชรมา สิ่งแรกที่เธอถามหลังเครื่องบินตกคือ เพชรอยู่ที่ไหน และพยายามหลีกเลี่ยงการตอบคำถามเปาลูเมื่อเขาถามว่า ทั้งคู่จะอยู่กันได้หรือไม่หากเธอไม่ต้องการให้เขาช่วยหาเพชร เปาลูทำในสิ่งที่นิกกีบอกเพราะกลัวที่จะสูญเสียเธอไป ซึ่งต่อมาส่งผลให้ทั้งคู่ต้องตาย

การสร้าง
--------

ในท้ายฤดูกาลแรก ผู้เขียนมีแนวความคิดเกี่ยวกับหนึ่งในภูมิหลังของผู้รอดชีวิตที่จะเกิดขึ้นและจะมีเรื่องราวย้อนหลังบนเกาะ เพื่อที่จะช่วยตอบคำถามที่ว่า "เกิดอะไรขึ้นกับอีกคนอื่นที่เหลือ อีก 35 คน ไม่มีอะไรเกิดขึ้นเลยหรือ" ตัวละครแรกที่เกิดขึ้นคือ เลสลี อาซต์ เป็นตัวละครที่มีภูมิหลัง ซึ่งถูกระเบิดตายในอีกไม่กี่ตอนภายหลัง แนวคิดแรกมีเพียงผู้หญิงคนเดียว ที่ก่อนหน้านี้มีอาชีพเป็นนักแสดง ที่จะแนะนำมาในโครงเรื่องหลัก แต่ก็เปลี่ยนแนวคิดในเวลาต่อมา โดยเพิ่มแฟนหนุ่มของเธอมาด้วย ผู้เขียนได้ตัดสินใจที่จะเล่าเรื่องของทั้งคู่เพียงแค่ตอนเดียวและกำจัดตัวละครนั้นทิ้งออกอย่างรวดเร็ว เนื่องจากได้คำวิจารณ์ด้านลบเกี่ยวกับตัวละครและคนดูในฤดูกาลที่ 3 มียอดลดลง และยังใส่เป็นมุขตลกที่ซอว์เยอร์ไม่รู้จักนิกกีและเปาลู เรียกพวกเขาว่า "นีนา" และ "ปาโบล" และถามว่าพวกเขาคือใคร ต่อมาลินเดลอฟได้ออกมาพูดว่า "พวกเรารู้สึกกับนิกกีและเปาลูว่าเป็นสิ่งไม่ถูกต้องกว่า 1 เดือน ก่อนที่แฟน ๆ จะเริ่มแสดงปฏิกิริยากัน พวกเราได้คิดแล้วว่า บางทีสัญชาตญาณของเราอาจจะผิด"

ได้มีการแนะนำตัวละครนิกกีและเปาลูในเรื่องในตอน "Further Instructions" แต่ก็ตัดออกในท้ายสุด โดยเป็นฉากที่ ตัวละครแคลร์ ลิตเทิลตัน พบทั้งคู่โดยบังเอิญในเต็นท์ของแจ็ก ที่กำลังมีเพศสัมพันธ์กันในตอนกลางของเรื่อง แต่ฉากแนะนำที่มาแทนคือตอนจบของตอนเดียวกัน เมื่อล็อกกล่าวสุนทรพจน์

การแสดง
-------

ซานโตรูในนิวยอร์ก เดือนพฤษภาคม ค.ศ. 2004
คีลี มิเชลล์ แซนเชซ ลูกครึ่งฝรั่งเศส-เปอร์โตริโก รับบทเป็นนิกกี 6 ตอนในฤดูกาลที่ 3 ของ *Lost* เธอมีปัญหาในการถ่ายทำฉากที่ถูกฝัง เนื่องจากเธอเป็นโรคกลัวที่ปิดทึบ (claustrophobia) ส่วนโรดรีกู ซานโตรู ที่ได้รับฉายาว่า ทอม ครูซชาวบราซิล และรัสเซล โครว์ชาวบราซิล ได้แสดงเรื่องนี้ที่ถือเป็นบทสำคัญในซีรีส์โทรทัศน์อเมริกันเรื่องแรกของเขา ในบท เปาลู เขาปรากฏอยู่ในเรื่อง 7 ตอน มีรายงานว่าเขาได้เงินค่าจ้างระหว่าง 2634-6427 ดอลลาร์สหรัฐ ต่อสัปดาห์ ลินเดลอฟพูดถึงซานโตรูว่า "มีความสามารถ" และเหมาะสมกับ *Lost* เพราะ ผู้ชมชาวอเมริกันยังไม่คุ้นเคยหน้าของเขา เป็นเหตุผลเดียวกับยุนจิน คิม ที่มีฉายาจูเลีย โรเบิตส์แห่งเกาหลี รับบทบาทซุน ควอน ส่วนหนึ่งที่ซานโตรูผ่านการคัดตัวนักแสดงเพราะ รูปร่างหน้าตาดี อย่างไรก็ตามผู้เขียนกล่าวว่า พวกเขาไม่ได้เขียนตัวละครนี้อย่างที่เขาคิด หรือไม่ได้ต้องการให้เขาเป็นเช่นนี้ ซานโตรูกล่าวว่าเขารู้สึกในการทำงานกับซานเชซและหวังว่าจะได้กลับมาทำงานร่วมกับทีมงาน *Lost* อีก

การตอบรับ
---------

การตอบรับของ ตัวละครทั้งคู่นี้ที่มีลักษณะเสแสร้งและได้รับโทษ ได้รับเสียงวิจารณ์ด้านลบมากกว่าตัวละครอื่น ๆ ในเรื่อง หนึ่งในนักเขียนของ *เอนเตอร์เทนเมนต์วีกลี* ตั้งฉายาให้เปาลูว่า ""Paulo Poops-a-Lot"" (เปาลูถ่ายหนักบ่อย) โดยอ้างจากฉากในตอน "The Cost of Living" และ "Enter 77" นิตยสาร*แม็กลีนส์* วิจารณ์การเขียนตัวละครและเรียกตัวละครว่า "น่ารำคาญอย่างไม่น่าเชื่อ" นิตยสาร *ทีวีไกด์* เขียนเกี่ยวกับทั้งคู่ว่า "หน้าตาดูสมบูรณ์แบบเกินไปที่จะเชื่อว่าเป็นมนุษย์"

เมื่อมีข่าวลือแพร่สะพัดทางอินเทอร์เน็ตและมีการโฆษณาทางช่องเอบีซีว่าตัวละครทั้งสองจะตาย ผู้ชมบางคนก็คาดหวัง "การฆาตกรรมของคู่" และรู้สึกยินดีมากเมื่อทั้งนิกกีและเปาลูตายตามคำปรารถนาของผู้ชม โดยก่อนหน้านี้ 3 เดือน ก่อนที่จะออกอากาศทางโทรทัศน์ ซานโตรูให้สัมภาษณ์กับนิตยสาร*โรลลิงสโตน*ฉบับบราซิลว่า ตัวละครที่เขาแสดงจะตายในกลางฤดูกาลที่ 3 ขณะเดียวกันก็มีการประกาศว่า ซานเชซได้เซ็นสัญญาแสดงในตอนไพรอตของซีรีส์ภาพยนตร์ออกอากาศทางเอบีซีในฤดูใบไม้ร่วงปี ค.ศ. 2007 เรื่อง *Football Wives* ดังนั้นจะเป็นไปไม่ได้ที่เธอจะแสดงต่อใน *Lost* ในฐานะหญิงฆาตกร

อ้างอิง
-------

1. ↑  Fordis, Jeff, (January 22, 2007) "ABC Studios *Lost* Show Description Lead Press Release Page," *ABC Medianet*. Retrieved on April 8, 2007.
2. ↑  Fordis, Jeff, (February 16, 2007) "ABC Television Studio *Lost* March 7, 2007 Episode "Enter 77" Entertainment Press Release," *ABC Medianet*. Retrieved on April 1, 2007.
3. 1 2  "Further Instructions." *Lost*, ABC. October 18, 2006. Episode 3, season 3.
4. ↑  White, Cindy, (January 22, 2007) "Executive Producers Damon Lindelof and Carlton Cuse Promise That They Have Found the Plot Twists That Will Bring *Lost*'s Viewers Back," *Sci Fi*. Retrieved on April 1, 2007. เก็บถาวร 2007-03-18 ที่ เวย์แบ็กแมชชีน
5. ↑  Catlin, Roger, (January 30, 2007) "Nikki and Paulo Rising," *Hartfort Courant*. Retrieved on April 1, 2007. เก็บถาวร 2007-03-31 ที่ เวย์แบ็กแมชชีน
6. 1 2  Jensen, Jeff & Snierson, Dan, (February 8, 2007) "'Lost' and Found," *Entertainment Weekly*. Retrieved on April 3, 2007.
7. 1 2 3 4 5  "Exposé." *Lost*, ABC. March 28, 2007. Episode 14, season 3.
8. 1 2 3 4  "The Cost of Living." *Lost*, ABC. November 1, 2006. Episode 5, season 3.
9. ↑  "I Do." *Lost*, ABC. November 8, 2006. Episode 6, season 3.
10. ↑  "Dr. Linus." *Lost*, ABC. March 28, 2007. Episode 7, season 6.
11. ↑  Goldman, Eric, (January 16, 2007), "How Will *Lost* End?," IGN. Retrieved on April 4, 2007.
12. ↑  "Every Man for Himself." *Lost*, ABC. October 25, 2006. Episode 4, season 3.
13. ↑  "Tricia Tanaka is Dead." *Lost*, ABC. February 28, 2007. Episode 10, season 3.
14. ↑  *Star* magazine, (March 26, 2007) "The Hunk," *DarkUFO*. Retrieved on April 13, 2007.
15. ↑  "Exodus (Part 2)." *Lost*, ABC. May 24, 2005. Episode 24, season 1.
16. ↑  Edward Kitsis, Adam Horowitz (2007). *Audio commentary for "Exposé"* (DVD). *Lost: The Complete Third Season* Disk 4: Buena Vista Home Entertainment.`{{cite AV media}}`: CS1 maint: location (ลิงก์)
17. ↑  Cuse, Carlton & Kitsis, Eddie & Horowitz, Adam, (March 30, 2007), "Official LOST Podcast March 30, 2007 เก็บถาวร 2007-04-16 ที่ เวย์แบ็กแมชชีน," *ABC*. Retrieved on April 4, 2007.
18. ↑  Nielsen Media Research & ABC Medianet, (April 13, 2007) "ABC's LOST Ratings at a Glance," *Yet Another Useless Website*. Retrieved on April 13, 2007.
19. ↑  "Enter 77." *Lost*, ABC. March 7, 2007. Episode 11, season 3.
20. ↑  Littleton, Cynthia, (October 12, 2007) "*Lost*: The Weight of the Wait," *Variety*. Retrieved on October 13, 2007.
21. ↑  Veitch, Kristin, (October 19, 2006) "Where the Hell was Nikki's Story? Bloody Good *Lost* Redux เก็บถาวร 2007-10-14 ที่ เวย์แบ็กแมชชีน," *E! Online*. Retrieved on June 15, 2007.
22. ↑  Fordis, Jeff, (October 2, 2006) "ABC Television Network *Lost* October 18, 2006 Episode "Further Instructions" Entertainment Press Release," *ABC Medianet*. Retrieved on June 14, 2007. เก็บถาวร 2007-09-21 ที่ เวย์แบ็กแมชชีน
23. ↑  UGO visitors, (2006) "Kiele Sanchez Picture, Profile, Gossip, and News," *Celebrity Wonder*. Retrieved on June 15, 2007.
24. ↑  Factor, David, (October 29, 2006) "Spotlight> Kiele Sanchez เก็บถาวร 2007-10-06 ที่ เวย์แบ็กแมชชีน," *Maxim* magazine. Retrieved on June 14, 2007.
25. ↑  Malcolm, Shawna, (March 29, 2007) "Lost Boss Explains Last Night's Double Demise," *TV Guide*. Retrieved on April 2, 2007. เก็บถาวร 2007-04-03 ที่ เวย์แบ็กแมชชีน
26. ↑  M. Luciana, (2006) "Information," *Rodrigo Santoro Fan*. Retrieved on June 15, 2007. เก็บถาวร 2007-06-02 ที่ เวย์แบ็กแมชชีน
27. 1 2  Ausiello, Michael, (July 25, 2006), "Lost Snags "Brazilian Tom Cruise"," *TV Guide*. Retrieved on April 3, 2007. เก็บถาวร 2007-05-19 ที่ เวย์แบ็กแมชชีน
28. ↑  Fordis, Jeff (July 25, 2006) "*Lost* Gets a New Mystery Man เก็บถาวร 2012-05-16 ที่ เวย์แบ็กแมชชีน," *ComingSoon*. Retrieved on June 30, 2007.
29. ↑  Boscov, Isabela, (March 28, 2007), "He's Almost There เก็บถาวร 2011-07-13 ที่ เวย์แบ็กแมชชีน," *Veja* magazine. Retrieved on April 3, 2007.
30. ↑  Malcolm, Shawna, (April 2, 2007) "*Lost* Fans Dramatically Divided Over a Double Death," *TV Guide*. Retrieved on May 11, 2007.
31. ↑  Maxim magazine, (Spring, 2007) "Yoon-jin Kim Picture Pages[*ลิงก์เสีย*]," *SuperiorPics*. Retrieved on April 7, 2007.
32. ↑  *Before They Were Lost* (Documentary). *Lost: The Complete First Season*: Buena Vista Home Entertainment.
33. ↑  Veitch, Kristin, (June 5, 2007) "Hawaii – News – Spoiler Chat: Are House's Minions Gone for Good? Will Hiro Get Some Lovin'? Find Out!," *Yahoo! TV*. Retrieved on June 14, 2007.
34. 1 2  Roush, Matt, (March 29, 2007) "Lost: Who Were Those Pretty People? Roush Dispatch," *TV Guide*. Retrieved on June 29, 2007. เก็บถาวร 2007-06-08 ที่ เวย์แบ็กแมชชีน
35. ↑  Dahl, Oscar, (November 6, 2006) "Hate the New *Lost* Characters? Prepare to Get Your Wish!," *BuddyTV*. Retrieved on October 7, 2007.
36. ↑  Jensen, Doc, (March 27, 2007) "A "Lost" Cause? เก็บถาวร 2012-10-09 ที่ เวย์แบ็กแมชชีน," *Entertainment Weekly*. Retrieved on April 1, 2007
37. ↑  Carreau, Isabelle, (March 22, 2007) "Rodrigo Santoro: In the Limelight เก็บถาวร 2012-09-15 ที่ เวย์แบ็กแมชชีน," *AOL TV Squad*. Retrieved on April 2, 2007.
38. ↑  Weinman, James J. (July 9, 2007) "Another One Bites the Dust," *Maclean's*. Retrieved on July 1, 2007.
39. ↑  Weiss, Sabrina Rojas, (March 29, 2007) "Razzle-Dazzle!," TV Guide. Retrieved on May 11, 2007. เก็บถาวร 2007-05-20 ที่ เวย์แบ็กแมชชีน
40. ↑  Ausiello, Michael, (March 14, 2007) "14, 2007 Ask Ausiello เก็บถาวร 2013-04-04 ที่ เวย์แบ็กแมชชีน," *TV Guide*. Retrieved on April 2, 2007.
41. ↑  Van De Kamp, Justin, (March 26, 2007) "LOST Spoilers #314: 'Expose': Die, Nikki and Paulo, Die!," *Televisionista*. Retrieved on April 3, 2007.
42. ↑  *Rolling Stone* magazine, Brazilian edition, (January 10, 2007) "Santoro Says That His Character Dies in the 3rd Season of 'Lost'," *Folha*. Retrieved on April 2, 2007.
43. ↑  Zap2It News, (February 14, 2007) "'Lost's' Sanchez Playing 'Football' เก็บถาวร 2012-04-04 ที่ เวย์แบ็กแมชชีน," *Zap2It*. Retrieved on June 14, 2007.

แหล่งข้อมูลอื่น
---------------

* บทความเกี่ยวกับ Nikki & Paulo